Gandia hissa les banderes que reconeixen la qualitat de la seua platja i serveis
28 juny 2018

## Gandia hissa les banderes que reconeixen la qualitat de la seua platja i serveis28 juny 2018Última actualització: 14 juliol 2025

![](../gestion/img/_AO_9956-copia.jpg)  
  

**.-** La platja de Gandia llueix un any més les banderes que certifiquen la seua qualitat mediambiental i de serveis. Aquestes són, concretament, la Bandera Blava, Aenor: ISO 9001; Q-ICTE; Platja cardioprotegida; i Ecoplayas.

En l'acte ha participat l'alcaldessa de Gandia, Diana Morant; el president de la Junta de Districte del Grau i la Platja, Miguel Ángel Picornell; el regidor delegat de Participació Ciutadana, Nahuel González; la regidora delegada de Seguretat, Àngels Pérez i representants dels partits de l'oposició.

L'alcaldessa de Gandia, **Diana Morant** ha declarat que "_hui hissem les banderes que reconeixen la qualitat de la platja de Gandia i que atorguen els diferents organismes que avaluen les platges. Aquestes banderes demostren que ho estem fent b__é_ _i que ho fem respectant el medi ambient i de forma responsable_".

La màxima representant en matèria turística ha recordat que la platja de Gandia fa 32 anys ostentant el reconeixement de la Bandera Blava el que la converteix en l'única platja de la província de València que l'ha aconseguit de manera ininterrompuda. "_El missatge per a tots els que ens visiten_ _é__s clar: som una platja amb tots els serveis de qualitat exigibles que garanteix la seguretat de tots aquells que ens visiten. També_ _disposem de mé__s punts de bany adaptat i enguany es manté_ _el servei que presta Creu Roja per poder apropar a les persones amb dificultats de mobilitat als punts de bany adaptat_".

Un altre dels aspectes que ha destacat Morant és la incorporació de cada vegada més serveis al segell SICTED com el servei de motos nàutiques, l'Escola de Windsurf, Creu Roja, Policia Local, dos dels xiringuitos de la platja, a més de la mateixa platja i les Tourist Info.

Morant va aprofitar la seua intervenció per a anunciar que Gandia comptarà en els pròxims dies amb el primer joc infantil adaptat a la platja de Gandia. La instal·lació estarà situada al primer tram de la platja de manera que xiquets i xiquetes en cadira de rodes podran gaudir d'un joc adaptat a les seues necessitats. "_El vaixell pirata de la sorra ja_ _é__s una referè__ncia per a tots els xiquets i ara disposarem d'un altre joc per a les persones en cadira de rodes_".

[Twittear](https://twitter.com/share)